
Rp.I.180-11 számú

VÁLLALKOZÁSI SZERZŐDÉS

amely létrejött egyrészről 

Nagylózs Község Önkormányzata

9482 Nagylózs, Vörösmarty u. 31/a.

Képviseli: Marton Árpád polgármester

Számlaszáma: 59500320-11062581

Adószáma: 15728214-2-08

mint megrendelő és költségviselő, továbbiakban Megrendelő
másrészről
REGIOPLAN Környezet- és Településtervező Kft

9022 Győr, Újkapu utca 13.

Képviseli: Kalmár Ágnes, Szeredi Gábor ügyvezető igazgatók

Számlavezető pénzintézete: Duna Takarék Bank Zrt.

Számlaszáma: 58600300-11127130

Adószáma: 10403033-2-08

Cégjegyzékszáma: 08-09-001106

mint vállalkozó, a továbbiakban Tervező, 
együttesen Felek között az alulírott napon, helyen és feltételek mellett: 

1.
Szerződés tárgya
Nagylózs község településszerkezeti tervének, valamint szabályozási tervének és helyi építési szabályzatának módosítása a 2. pontban részletezett területeket érintően.

2. Feladatleírás

Nagylózs község településrendezési tervének módosítása és lehetőség szerint biztosítása annak, hogy

2.1. a külterületen lévő szennyvíztelep bővítésre kerülhessen a 067/11 hrsz.-ú földrészlet egy részének különleges területbe sorolása által.

A módosítás alapját az önkormányzat által a 067/11 hrsz.-ú földrészletből e célra megvásárolt 1743 m2 nagyságú terület képezi. 

2.2. a Kossuth L. utca menti ipari, gazdasági területeken az előírt 5000 m2-esnél kisebb területű telkek legyen alakíthatók az ezen övezetekre vonatkozó kialakítható legkisebb teleknagyság csökkentése által.

2.3. azon falusias lakóövezetekben, ahol az alakítható legkisebb telekterület 1600 m2-ben rögzített, kisebb telkek is legyenek alakíthatók az övezeti előírások módosításával.
2.4. a külterületen lévő, 0151/2 hrsz.-ú földrészlet természetközeli területből mezőgazdasági területbe legyen sorolható.
Feladat továbbá a 2.1.-2.4. pontban rögzített módosítások elvégzésével egyidejűleg, de azok átvezetésével a helyi építési szabályzat, valamint annak mellékletei egységes szerkezetbe foglalása és dokumentálása.
3. Településrendezési terv 

3.1. A településrendezési terv formája és tartalma

Tervező a tervezést az ingatlan-nyilvántartási térképek felhasználásával előállított tervezési térképre alapozva készíti el, melyet Tervező részére Megrendelő rendelkezésre bocsát.
Tervező a településrendezési tervezés tartalmát és formáját előíró jogszabályok szerint, azok alkalmazásával végzi munkáját.

A településrendezés tartalmát és formáját előíró jogszabályok:

· az épített környezet alakításáról és védelméről szóló 1997. évi LXXVIII. törvény,

· az országos településrendezési és építési követelményekről szóló 253/1997. (XII. 20.) Kormányrendelet,

· a településfejlesztési koncepcióról, az integrált településfejlesztési stratégiáról a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet

· és minden más jogszabály, ami a tárgyhoz tartozik, vagy a folyamat során azzá válik.

Tervező a hatályos tervek szükséges módosításait készíti el és az ezzel kapcsolatos vizsgálatokat hajtja végre. A hatályos tervekhez kapcsolódóan adja meg módosító javaslatait. Tervező a jogszabályokban rögzített egyeztetési eljárásra alkalmas dokumentációt készít. A Tervező az egyeztetési eljárások során felmerült jogos észrevételeket a terveken átvezeti. 
3.2. A településrendezési terv egyeztetése

Tervező a településrendezési tervdokumentáció készítése során Megrendelővel folyamatosan egyeztet. Megrendelő a tervezést figyelemmel kíséri és a továbbtervezés szempontjából lényeges kérdésben állást foglal. Amennyiben a tervdokumentáció elkészítéséhez a szerződésben megjelölt adatokon túlmenő adatszolgáltatás válik szükségessé, a Tervező kérésére Megrendelő 5 munkanapon belül az adatokat a Tervező rendelkezésére bocsátja. Ezen várakozási időkkel a 4. pontban meghatározott teljesítési határidők megnövekednek.
Megrendelő a véleményezési tervdokumentáció munkaközi anyagát az átadástól számított 5 munkanapon belül megvizsgálja, ellenőrzi és észrevételeit a Tervezővel írásban közli. A Tervező az elfogadott észrevételek alapján a tervdokumentációt kiegészíti, módosítja a műszakilag szükséges időn belül. A Tervező ezen munkájáért többlet díjazásban nem részesül, ennek a munkának az ellenértékét a tervezési díj magában foglalja, kivételt képez az az eset, ha a Megrendelő az 1., vagy 2. pont szerinti tervezési feladat bármelyikét megváltoztatja.

Tervező a tervdokumentáció elkészítésekor a hatóságokkal, szakhatóságokkal folytatott előzetes egyeztetésekről emlékeztetőt köteles készíteni.

3.3. A településrendezési terv módosításának folyamata és szakaszai

A módosítás a 314/2012. (XI. 8.) Korm. rendelet szerinti teljes eljárási rendben készül. Ennek lépései a következők:

1. Előzetes tájékoztatási szakasz

Az előzetes tájékoztatási szakaszt a polgármester kezdeményezi, amelyben az előzetes tájékoztatót megküldi

· a partnerségi egyeztetés szerint érintetteknek,

· a 314/2012. (XI. 8.) Korm. rendelet 9. mellékletében meghatározott államigazgatási szerveknek, 

· az érintett területi, települési önkormányzatoknak. 

A tájékoztatási szakaszban, az előzetes tájékoztató átvételétől számított 21 napon belül, az abban foglalt elhatározással, és a rendezés alá vont területtel kapcsolatban az érintettek észrevételt tesznek.

2. Véleményezési szakasz

A véleményezési szakaszt a polgármester kezdeményezi. A polgármester az elkészült településrendezési eszközt véleményezteti:

· a partnerekkel – a széleskörű nyilvánosság biztosításával - az önkormányzati rendelet partnerségi egyeztetési szabályai szerinti helyen és módon, de legalább

· közterületen elhelyezett hirdetőfelületen,

· helyi lapban,

· ha van ilyen, önkormányzati honlapon, és

· lakossági fórumon

· az államigazgatási szervekkel,

· településszerkezeti terv készítése vagy módosítása esetében az érintett területi, települési önkormányzattal, 

A véleményezési szakaszban a véleményezők a tervezet kézhezvételétől számított 30 napon belül adhatnak írásos véleményt.

Véleményeltérés esetén a polgármester egyeztetést kezdeményezhet, amelyről jegyzőkönyvet kell készíteni. A véleményezést követően a beérkezett véleményeket – egyeztetés esetén a jegyzőkönyvet is – ismertetni kell a képviselő-testülettel, amelyek elfogadásáról vagy el nem fogadásáról a képviselő-testület dönt. A vélemény, észrevétel el nem fogadása esetén a döntést indokolnia kell.

A véleményezési szakasz lezárul a képviselő-testületi döntés dokumentálásával és közzétételével.

3. A végső szakmai véleményezési szakasz

A polgármester, a véleményezési szakasz lezárását követően a településrendezési eszköz tervezetét megküldi végső szakmai véleményezésre az állami főépítésznek

Az állami főépítész a beérkezett dokumentumokat áttanulmányozza, és a beérkezésétől számított 21 napon belül megküldi a polgármesternek a településrendezési eszközzel kapcsolatos záró szakmai véleményét a településrendezési eszköz elfogadásához, vagy 15 napon belül egyeztető tárgyalást kezdeményez az ágazati és az érintett területi, települési önkormányzati vélemények még fennmaradt kérdéseinek tisztázására.

Az állami főépítész az egyeztető tárgyalásról készült jegyzőkönyvet és záró szakmai véleményét az egyeztetést követően 8 napon belül megküldi a polgármesternek, a településrendezési eszköz elfogadásához.

4. Az elfogadási és hatálybaléptetési szakasz

A településrendezési eszköz legkorábban az elfogadástól számított 30. napon lép hatályba. 

A polgármester gondoskodik a településrendezési eszköz nyilvánosságáról, továbbá az elfogadott településrendezési eszközt vagy módosítását az elfogadást követő 15 napon belül megküldi a jogszabályban meghatározott szervezeteknek.

4. A településrendezési terv teljesítés ideje

A rendezési terv szállításának határideje a településfejlesztési koncepcióról, az integrált településfejlesztési stratégiáról a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben meghatározott véleményezési határidők figyelembevételével került meghatározásra az alábbiak szerint:

1. Előzetes tájékoztatási dokumentáció: a Felek által aláírt szerződés Tervező általi átvételét követő 20. munkanap
2. Véleményezési dokumentáció: az előzetes tájékoztatási szakasz lezárását és az ahhoz tartozó dokumentációk Tervező általi átvételét követő 40. munkanap.
3. Végső szakmai véleményezési dokumentáció: a véleményezési folyamat képviselő-testületi döntéssel történő lezárását és annak Tervező általi átvételét követő 10. munkanap.
4. Végleges dokumentáció: a tervek képviselő-testületi döntéssel történő jóváhagyását és a jóváhagyott rendelet és határozat Tervezőhöz történő megküldését követő 5. munkanap.
5. 
A teljesítés helye, módja

5.1. Adatszolgáltatás:

Megrendelő a Tervező számára a szerződés hatályba lépése utáni 10 munkanapon belül az alábbi adatokat szolgáltatja:

· Nagylózs település közigazgatási területére kiterjedő, hiteles ingatlan-nyilvántartási térképet szerkeszthető formátumban, vagy a Megrendelőnek adatot szolgáltató szerv által megküldöttek továbbításával.

5.2. Tervszállítás

Tervező a tervdokumentációt e szerződésben meghatározott példányszámban, formátumban Megrendelő jogosult képviselőjének kézbeni átadással vagy postai úton teljesíti teljesítésigazolás ellenében. Tervező az előteljesítés jogát fenntartja.

A tervdokumentációkat a vonatkozó szabványoknak, előírásoknak megfelelően és a jogszabályok által megkövetelt egyéb adatok feltüntetésével köteles a Tervező összeállítani.

Tervező az egyeztetési eljárásokhoz az érintett államigazgatási szervek és szervezetek számára, az ő kérésük alapján elektronikusan küldi meg a tervet, „pdf” formátumban. A Tervező Megrendelőnek az előzetes tájékoztatási dokumentációt 5 példány papíralapú példányban, valamint elektronikusan, továbbá a véleményezési és a végső szakmai véleményezési dokumentációt elektronikusan küldi meg „pdf” formátumban.
A Képviselő-testület által jóváhagyott településrendezési tervet Megrendelő számára 2 példány papíralapú példányban, valamint elektronikusan „pdf” formátumban küldi meg Tervező. Tervező a véleményezési eljárásban résztvevő államigazgatási, önkormányzati szervek számára a jóváhagyott terveket vagy azok kivonatait a szükséges példányszámban és formában állítja össze és szállítja Megrendelő részére.

6.
Vállalási díj és számlázási szakaszolás: 

6.1. Teljes vállalási díj:

1 100 000,-Ft + 27% ÁFA = 1 397 000 Ft

6.2. Számlázási szakaszolás:

6.2.1. Előzetes tájékoztatási dokumentáció:
400 000 Ft+ 27% ÁFA = 508 000,- Ft

6.2.2. Véleményezési dokumentáció:
600 000 Ft+ 27% ÁFA = 762 000,- Ft

6.2.3. Végső szakmai véleményezési dokumentáció:

100 000,- Ft + 27% ÁFA = 127 000,- Ft

A fenti összegű szakasz-számlák benyújtására a Tervező a 7.1. Cikkely szerint jogosult.

7.
Fizetési feltételek

7.1.
A szerződés tárgyát képező tervezési munka 6. pontban rögzített vállalási díj kifizetését Megrendelő vállalja. Tervező jogosult az ÁFA hatályos mértékének felszámítására. A számla a számlázási szakaszolás szerinti dokumentáció megküldését követően, vagy azzal egyidejűleg nyújtható be.
7.2.
Megrendelő a mindenkor hatályos jogszabályi előírásoknak és a jelen szerződés rendelkezéseinek maradéktalanul megfelelő számla ellenértékét a kézhezvételtől számított 8 napon belül, átutalással egyenlíti ki.

7.3.
Amennyiben Megrendelő a fizetési vagy meghosszabbodott fizetési határidőt elmulasztja, késedelmi kamatot köteles fizetni, melynek mértéke a mindenkori jegybanki alapkamat összegével egyenlő.

7.4.
Késedelmes fizetés esetén a Tervező jogosult a tervezési munka szüneteltetésére mindaddig, amíg a számla ellenértékét Megrendelő nem egyenlíti ki, ezzel egyidejűleg a teljesítés ideje arányosan növekszik a késedelmes fizetés idejével.

8.
Kapcsolattartók

Minden jelen szerződéssel összefüggő értesítést írásban: posta útján, vagy elektronikusan kézbesítve kell közölni a következő kapcsolattartó személyekkel az alábbi címekre:

Megrendelő kapcsolattartója:

Olaszyné Fülöp Anita aljegyző

9482 Nagylózs, Vörösmarty u. 31/a.

Tel: 99/536-053, Fax: 99/536-057

e-mail: jegyzo@nagylozs.hu




Tervező kapcsolattartója:

Szeredi Gábor településtervező

Cím: 9022 Győr, Újkapu utca 13.

Tel.: 96/311-304, 529-751

e-mail: szeredi.gabor@regioplan.hu
9.
Jogviták rendezése

Választott bírósági kikötés

Bármely vita eldöntésére, amely a jelen szerződésből vagy azzal összefüggésben, annak megszegésével, megszűnésével, érvényességével, vagy értelmezésével kapcsolatban keletkezik, a Felek alávetik magukat a Magyar Kereskedelmi és Iparkamara mellett szervezett Állandó Választott bíróság kizárólagos illetékességének azzal, hogy a Választott bíróság a saját Eljárási Szabályzata szerint jár el. A Választott bíróság három bíróból álló tanácsban jár el. 

10.
A szerződés hatálya

Jelen szerződés összes Felek általi aláírása napján lép hatályba és annak teljesítéséig hatályos.

A Megrendelőnek joga van a szerződés befejezés előtti felmondásához, 10 munkanapos írásbeli bejelentés által. Ilyen felmondás esetében a Megrendelő kompenzálni fogja a nyújtott szolgáltatások ellenértékét. 

11.
Egyéb

A szerződés teljesítése során szerződő Felek kötelesek együttműködni, ennek keretében tartoznak egymást haladéktalanul értesíteni az érdekkörükben felmerülő, jelen vállalkozási szerződésre kiható minden lényeges adatról, tényezőről és körülményről.

Jelen szerződés kizárólag közös megegyezéssel, írásban módosítható. Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

Felek jelen szerződést, mint akaratukkal mindenben megegyezőt, helybenhagyólag írják alá.

Készült 3 példányban:

Kapják:

2 pld Megrendelő

1 pld Tervező

________________________________

Nagylózs Község Önkormányzata

Megrendelő

Nagylózs, 2020. 

________________________________

REGIOPLAN Kft.
Tervező

Győr, 2020. 
